Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 291

12. évfolyam Évi óraszám: 160 óra Belépő tevékenységformák A mindennapi tapasztalatok alapján gyűjtött információk szóbeli, írásbeli feldolgozása egyéni és csoportos tevékenység révén. Jogszabályokra vonatkozó ismeretek gyűjtése szóbeli közlésekből, írott szakmai szövegekből, elektronikus információhordozókból, ezek rendszerezése, a következtetések levonása. Gyakorlófeladatok megoldásakor a jogszabályok értelmezése, alkalmazása. Közlekedési alapismeretek Témakörök Tartalmak Légi közlekedés Eszközei, a repülőgépek típusai, használata, felosztása. Utasforgalmi létesítmények, a magyar légi közlekedés jellemzői. Városi közlekedés A járművek felhasználása a városi közlekedésben. Városi tömegközlekedési járművek. Helyi közúti járművek. Környezeti hatásuk. Csővezetékes szállítás Sajátosságai, területei (kőolaj és származékai, földgázszállítás, egyéb anyagok szállítása). A csővezetékes szállítás technikai berendezései és technológiája. Távközlés és hírközlés Feladatai, szolgáltatásai. A távközlés szervezete. Sajátos távközlési rendszerek. Általános jogi ismeretek Témakörök Tartalmak Az államra vonatkozó alapvető ismeretek Az állam fogalma, kialakulása. Az államtípus és az államforma. Az állam szuverenitása. Az államhatalmi ágak. A Magyar Köztársaság állami szervei, államhatalmi, közigazgatási, bírósági és ügyészségi szervei, egymáshoz való viszonyuk. 2001/28/II. szám Témakörök Tartalmak Az alkotmányra vonatkozó ismeretek Az alkotmány fogalma, típusai. Az alkotmányosság fogalma és érvényesülése. A Magyar Köztársaság Alkotmánya. Az alapvető állampolgári jogok és kötelezettségek. Jogi alapfogalmak A jog fogalma, kialakulása. Az állam és a jog. A politika és a jog. A gazdaság és a jog. Jogrendszer, jogág, jogforrás, jogszabály. Írott jog és szokásjog. Jogalkotás, jogalkalmazás, jogértelmezés. A jogszabályok hierarchiája. A Magyar Köztársaság jogalkotó szervei. Igazgatási ismeretek Az igazgatás fogalma, kialakulása. Az igazgatásra vonatkozó főbb elméletek. Igazgatás — vezetés — irányítás. Igazgatás — közigazgatás. A Magyar Köztársaság jogrendszerének főbb jogágai A közigazgatási jog. A közigazgatási szervek és működésük. A kormány és a miniszterek (minisztériumok). Az önkormányzatok közigazgatási feladatai. A közigazgatási eljárás főbb szabályai. A büntetőjog és a büntető eljárásjog. A polgári jog és a polgári eljárásjog. A társasági jog és a cégjog. A cégbírósági eljárás. A pénzügyi jog. Az állam gazdálkodására vonatkozó főbb szabályok, államháztartás. Adók, illetékek, vámok. A munkajog. A nemzetközi jog. Az állam mint a nemzetközi jog alanya. A főbb nemzetközi szervezetek. A nemzetközi szerződések. A nemzetközi magánjog főbb szabályai. A közlekedési, hírközlési és vízügyi ágazatra vonatkozó jogi szabályozás A közúti és a vasúti közlekedésre vonatkozó jogi szabályozás. A fuvarozás fogalma. A fuvarozási szerződés létrejötte és teljesítése. A fuvarozó speciális felelőssége. A közúti és a vasúti közlekedésre vonatkozó díjszabás. A Magyar Államvasutak Rt. szervezete, tevékenységi körei és működésének alapelvei. A postára vonatkozó jogi szabályozás. A postai küldemények, tevékenységek és szolgáltatások. A hírközlésre vonatkozó jogi szabályozás. A távközlési törvény egyes fejezetei. A vízügyi ágazatra vonatkozó jogi szabályozás. 2001/28/II. szám Szakmai idegen nyelv Témakörök Tartalmak Vízi közlekedési ismeretek A vízi közlekedés szerepe, jelentősége a külkereskedelmi áruforgalomban. A kereskedelmi hajók főbb típusai, osztályozása, jellemző adatai. A vonalhajózás és a bérelt hajózás formái, jellemzése. Légi közlekedési ismeretek A légi fuvarozás szerepe a belföldi és főként a nemzetközi forgalomban. A légi személy- és áruszállítás eszközei, létesítményei, berendezései, azok fontosabb paraméterei. Postai és hírközlési ismeretek A posta és a hírközlés jelentősége a belföldi és a nemzetközi kapcsolatokban. A posta és a hírközlés feladatai, szolgáltatásai. A posta és a távközlés szervezete. Postai szolgáltatások, sajátos távközlési rendszerek és azok szolgáltatásai. A továbbhaladás feltételei Közlekedési alapismeretek: Fuvarozási feladatok tervezésénél a tanulók szóban és írásban is tudják ismertetni a légi közlekedés, a légi áruszállítás eszközeit, az utasforgalmi létesítményeket és azok szolgáltatásait, jellemzőit, a városi közlekedés eszközeit, azok igénybevételi módját, a tömegközlekedés szerepét, fontosságát, igénybevételének előnyét, környezeti hatását, a csővezetékes szállítás előnyeit, alkalmazhatóságának területeit, az információáramlás gyorsaságának fontosságát, a hírközlés korszerű módozatait, azok technikai elemeit (telefon, fax, internet), a hagyományos hírközlési és távközlési elemeket (levél, távirat stb.). Általános jogi ismeretek: A tanulók tudjanak eligazodni az államra és az állami szervek működésére vonatkozó legfontosabb szabályok között. Magyarázzák meg a jog lényegét és az ahhoz kapcsolódó legfontosabb jogintézményeket és jogfogalmakat, az Alkotmány mint alaptörvény jelentőségét. Tudjanak szóban és írásban tájékoztatást adni az igazgatásról és a közigazgatásról. Tudják feladatmegoldásban alkalmazni a közlekedési ágazatra vonatkozó lényegesebb jogi szabályokat. Szakmai idegen nyelv: A tanulóknak a tanult idegen nyelven meg kell érteniük, el kell tudniuk mondani és helyesen le kell tudniuk írni a vízi és a légi közlekedéssel kapcsolatos fontosabb személy- és áruszállítás eszközeit, létesítményeit, berendezéseit, azok fontosabb paramétereit, a posta és a hírközlés feladatait, szolgáltatásait, a sajátos távközlési rendszereket és azok szolgáltatásait. KÖZLEKEDÉSI SZAKMACSOPORTOS ALAPOZÓ GYAKORLATOK 11—12. évfolyam Célok és feladatok A szakmacsoportos alapozó oktatás lehetőséget nyújt a választott szakmacsoport közös szakmai elméleti és gyakorlati ismereteinek elsajátítására, a készségek, képességek fejlesztésére, az érettségire való felkészülésre, a pályaválasztási döntés, illetve a szakirányú felsőfokú továbbtanulás előkészítésére és az érettségi utáni szakképzés megalapozására. Az elsajátított ismeretek és készségek tegyék képessé a tanulókat a közlekedési szakterületen való tájékozódásra, valamint a közlekedési szakterületen előforduló egyszerű ügyviteli munkák elvégzésére. Mindez hozzájárul a pálya iránti érdeklődéshez, a tanulók pályamotivációjának kialakításához. 2001/28/II. szám A Közlekedési szakmacsoportos alapozó gyakorlatok tantárgy a közismereti tárgyakra építve fejleszti, formálja a tanulók szemléletét, bővíti tevékenységük körét. Járuljon hozzá a többi szakmai tantárgy megalapozásához és az általános műveltség kiszélesítéséhez. Segítse a tanulókat saját érdelődési körük felismerésében és a leendő szakmájuk helyes, egyéniségüknek megfelelő kiválasztásában, egyéni életpályájuk reális megtervezésében. Segítse elő a tanulók felkészülését a későbbi hivatalos levelezések, szerződéskötések és más adminisztratív feladatok szakszerű és gyors elvégzéséhez. Neveljen a szakmai tevékenységekkel kapcsolatban tudatos, felelősségteljes magatartásra, alakítsa ki a tanulókban a pontos és minőségi munkavégzés igényét, segítsen felismerni a környezet védelmének fontosságát. A tanulókkal ismertesse meg és tudatosítsa a közlekedés „veszélyes üzem” jellegéből fakadó fokozott felelősségvállalást. Fejlesztési követelmények A tantárgy tanulása során fejlődjenek a tanulók szakmai gyakorlati tantárgyak tanulásához szükséges képességei, így különösen az ismeretelemző-értékelő gondolkodás, az önálló tapasztalatszerzés képessége, a kreativitás, a számítástechnikai képességek, a szakmacsoport alapfolyamatait analizáló és szintetizáló képesség. Munkájuk során fejlődjön vizuális érzékelésük, figyelemösszpontosító képességük, munkabírásuk, kézügyességük, munkavégzésük legyen egyre fegyelmezettebb, törekedjenek hibátlan munkavégzésre. A tantárgy tanítása során fejleszteni kell a tanulók önállóságát, szakmaszeretetét, szemléletét, ismereteit a szakmacsoport feladatait illetően.

Source: https://magyarkozlony.hu/hivatalos-lapok/23bf0639713635e14cc8aa43db6829088ce85135/dokumentumok/d5277dcda9bcd0a068fba784edf69f31f8306729/letoltes